Irene: “Go swana le ge o lema serapa se sebotse, go aga segwera go tšea nako e telele e bile go nyaka tlhokomelo. Thoma ka go ba mogwera yo botse. Eba botho gomme o kgahlegele ba bangwe. Gape ikemišetše go gafa nako ya gago ge e ba o nyakega.” 9 Ge Baisiraele ba be ba tlo tšea leeto la nywaga e 40 ‘lešokeng leo le boifišago,’ Jehofa ga se a ba botša e sa le pele ditaba ka botlalo tša kamoo a bego a tla ba hlahla ka gona, go ba šireletša le go ba hlokomela. Lega go le bjalo, o ile a ba bontšha leboelela gore ba ka mmota le go bota ditaelo tša gagwe. Ka go diriša leru mosegare le mollo bošego, Jehofa o be a gopotša Baisiraele gore o na le bona ge a dutše a ba eteletše pele lešokeng leo le boifišago. (Doit. 1:19; Ek. 40:36-38) O ile a ba nea le dinyakwa tša bona tša motheo. ‘Diaparo tša bona di be di sa onale gomme dinao tša bona di sa ruruge.’ Ka kgonthe ba be ‘ba sa hloke selo.’—Neh. 9:19-21.